KIRJALLINEN KYSYMYS E-0921/01 esittäjä(t): Monica Frassoni (Verts/ALE) komissiolle. Matkailualan rakennushankkeet Bosassa ja Villanova Monteleonessa, Teuladassa, Monte Russussa ja Cala Giunco-Stagno Notterissa sekä Bosan vesiviljelylaitos.



Virallinen lehti nro 172 E , 18/07/2002 s. 0001 - 0002



KIRJALLINEN KYSYMYS E-0921/01 esittäjä(t): Monica Frassoni (Verts/ALE) komissiolle (28. maaliskuuta 2001) Aihe: Matkailualan rakennushankkeet Bosassa ja Villanova Monteleonessa, Teuladassa, Monte Russussa ja Cala Giunco-Stagno Notterissa sekä Bosan vesiviljelylaitos Esittämiini kysymyksiin E-3009/00(1), E-3339/00(2), E-3340/00(3) ja P-3314/00(4), jotka koskivat matkailualan rakennushankkeita Bosan ja Villanova Monteleonen rannikolla, Teuladassa, Monte Russussa (Aglientu) ja Cala Giunco-Stagno Notterissa (Villasimius) ja Bosasssa sijaitsevaa tehovesiviljelylaitosta, komissio vastasi, että se ryhtyy tarvittaviin toimiin hankkiakseen kyseisistä asioista yksityiskohtaiset tiedot ja taatakseen, että yhteisön oikeutta noudatetaan. Voisiko komissio selvittää, mihin toimiin se on tähän mennessä ryhtynyt yllä mainituissa tapauksissa? Voisiko komissio ilmoittaa erityisesti - onko Monte Russuun suunnitellun kaavoituksen yhteydessä aloitettu direktiivin 92/43/ETY(5) 6 artiklan 3 kohdassa säädetty ympäristövaikutusten arviointi, ja onko mahdollisen arvioinnin tulokset jo julkaistu? - ympäristövaikutusten arviointia koskevan lainsäädännön huomioon ottaen, merkitseekö se, että kaavoituksen toteuttamiseen ei vielä ole saatu lopullista lupaa, että kun lupa on saatu, kaavoitussuunnitelmalle tehdään ympäristövaikutusten arviointi? Saako kyseinen kaavoitussuunnitelma yhteisön rahoitusta? - saavatko Teuladaa ja Cala Giunco-Stagno di Notteria varten ehdotetut kaavoitussuunnitelmat yhteisön rahoitusta, ja jos saavat, aikooko komissio jäädyttää rahoituksen siksi, kunnes hankkeiden yhteensopivuus ympäristövaikutusten arviointia ja Natura 20 700 -verkkoa koskevan yhteisön lainsäädännön kanssa on varmistettu? (1) EYVL C 136 E, 8.5.2001, s. 156. (2) EYVL C 151 E, 22.5.2001, s. 140. (3) EYVL C 151 E, 22.5.2001, s. 141. (4) EYVL C 151 E, 22.5.2001, s. 133. (5) EYVL L 206, 22.7.1992, s. 7. Margot Wallströmin komission puolesta antamatäydentävä vastaus (26. helmikuuta 2002) Parlamentin jäsenen esittämässä kirjallisessa kysymyksessä mainitaan neljä tapausta, joissa luontotyyppien sekä luonnonvaraisen eläimistön ja kasviston suojelusta 21. toukokuuta 1992 annettua direktiiviä 92/43/ETY (jäljempänä luontotyyppidirektiivi), tiettyjen julkisten ja yksityisten hankkeiden ympäristövaikutusten arvioinnista 27. kesäkuuta 1985 annettua direktiiviä 85/337/ETY(1) sekä 3. maaliskuuta 1997 annettua direktiiviä 97/11/EY(2) direktiivin 85/337/ETY muuttamisesta väitetään rikotun Sardiniassa Italiassa (rakennushankkeet ja vesiviljely Bosassa ja Villanova Monteleonessa, matkailualan ja kiinteistökehityshankkeet Cala Giunco-Stagno Notterin rannikolla Villasimiuksessa, matkailuun liittyvä kiinteistörakentaminen Teuladan rannikolla sekä matkailuun liittyvä kiinteistökehitys Monte Russun rannikolla Aglientussa). Vastaukseksi komissio ilmoittaa aloittaneensa oma-aloitteisesti kyseisten neljän tapauksen tutkimisen. Matkailuun liittyvästä kiinteistökehittämisestä Monte Russun rannikolla komissio voi puolestaan ilmoittaa, ettei se ole voinut todeta ympäristövaikutusten arviointia (YVA) koskevaa direktiiviä ja luontotyyppidirektiiviä rikotun. Hanke koostuu kaksiosaisesta matkakohteesta, josta yksi osa sijaitsee Castelsardon ja Santa Teresa di Galluran välisen tien ylärinteen puolella ja toinen osa saman tien alarinteessä. Alarinteessä oleva osa kuuluu Monte Russun alueeseen, jota on ehdotettu yhteisön tärkeänä pitämäksi alueeksi (SCI-alueeksi) numerolla ITB010006, kun taas ylärinteessä oleva osa on alueen ulkopuolella (mutta sen vieressä). Kohteen kokonaiskapasiteetti on noin 2 250 yöpymispaikkaa. Rakennuttaja toimitti syyskuussa 2000 luontotyyppidirektiivissä edellytetyn alueelle aiheutuvien vaikutusten arvioinnin, ja alueelliset viranomaiset pyysivät niin ikään YVA:ia, jonka rakennuttaja toimitti maaliskuussa 2001. Alueelle aiheutuvien vaikutusten arvioinnissa otettiin huomioon kaikki yhteisön tärkeinä pitämät luontotyypit ja lajit, jotka on lueteltu luontotyyppidirektiivin liitteissä I ja II ja joita alueella esiintyy. Niihin kuuluu joitakin luontotyyppejä, jotka eivät sisälly virallisissa Natura 2000 -lomakkeissa olevaan alueen kuvaukseen, koska niitä on alueella vain vähän ja koska niitä on runsaasti muilla alueilla Sardiniassa. Suunnitelluilla lieventämistoimenpiteillä vähennetään tehokkaasti hankkeen suoria ja epäsuoria vaikutuksia alueella oleviin yhteisön tärkeinä pitämiin luontotyyppeihin. Kaiken kaikkiaan arvio alueen suojelutavoitteiden toteutumisesta tehtiin asianmukaisesti, eikä hanke todennäköisesti vaikuta merkittävästi ehdotettuun Monte Russun SCI-alueeseen. Komissio ryhtyy tarvittaviin toimenpiteisiin varmistaakseen yhteisön lainsäädännön noudattamisen muissa edellä mainituissa tapauksissa. Hankkeet eivät saa yhteisrahoitusta rakennerahastoista. (1) EYVL L 175, 5.7.1985. (2) EYVL L 73, 14.3.1997.